stanford-oval/wikipedia huggingface dataset:
Rose Bertin
Kuningattaren suosikki

Ratkaiseva käänne Bertinin uralle oli pääsy kuningatar Marie Antoinetten suosioon. Hänet esiteltiin kuningattarelle vuonna 1772. Kuningatar luotti ehdottomasti Bertiniin ja hänen muotiluomuksiinsa, vaikka Bertin ei ollut ylhäisön jäsen. Myös suosion lasku kulki samaa rataa, sillä kuningatar leimautui 1780-luvulla köyhän kansan silmissä tuhlariksi, koko ylhäisöluokka joutui vaikeuksiin ja Bertinin rahatilanne heikkeni. Ranskan suuri vallankumous 1789 vei pohjan koko muotialalta, koska ranskalaisten pukeutuminen muuttui arkiseksi. Bertin siirsi liikkeensä Lontooseen, josta käsin hän tuotti entiseen tapaan muotinukkeja, joita laivattiin Euroopan hoveihin edistämään pukujen myyntiä. Nuket olivat luonnollisen kokoisia, jotta naiset saattoivat itsekin kokeilla niiden vaatteita. Bertin palasi Pariisiin 1795 ja avasi siellä uudelleen muotitalonsa, mutta se ei enää kohonnut entiseen loistoonsa.
Rosina Heikel

Rosina Heikel
Emma Rosina Heikel (17. maaliskuuta 1842 Kaskinen – 13. joulukuuta 1929 Helsinki) oli Suomen ja Pohjoismaiden ensimmäinen naislääkäri.
Elämäkerta

Rosina Heikelin vanhemmat olivat Kokkolan pormestari ja Oulun laamanni Carl Johan Heikel (1786–1850) ja Kristina Elisabet Dobbin (1813–1896). Hänellä oli ainakin kuusi sisarusta.
Heikel päätti jo nuorena opiskella lääkäriksi. Vuosina 1865–1866 hän suoritti voimistelukurssin Tukholman Gymnastiska Centralinstitutissa ja valmistui sieltä sairasvoimistelijaksi. Tämän jälkeen hän vuonna 1867 suoritti kätilökurssin Helsingin yleisessä sairaalassa, jonka jälkeen 1869 matkusti Tukholmaan saamaan yksityisopetusta luonnontieteissä ja anatomisia leikkelyharjoituksia Gymnastiska Centralinstitutissa. 1870 Heikel palasi Helsinkiin aloittaakseen lääketieteen opinnot, vaikka naisilla ei vielä ollut oikeutta opiskella yliopistossa. 1871 kuitenkin lääkäriksi haluavat naiset saivat luvan osallistua opetukseen lääketieteellisessä tiedekunnassa, vaikka eivät olleetkaan yliopiston kirjoissa.
Vuonna 1873 Heikel suoriutui lääketieteen kandidaatin tutkinnosta yksityisesti ja valmistui lisensiaatiksi 1878 Pohjoismaiden ensimmäisenä naislääkärinä. Naisena Heikel ei voinut toimia laillistettuna lääkärinä, mutta hän sai rajoitetun toimiluvan. Vuonna 1878 hän harjoitteli sairaanhoitolaitoksissa Tukholmassa ja Kööpenhaminassa. 1879 alkaen hän toimi naisten- ja lastentautien praktisoivana lääkärinä Vaasassa ja muutti Helsinkiin 1882 häntä varten perustettuun aluelääkärin virkaan. Tätä virkaa hän hoiti vuoteen 1901 saakka, minkä jälkeen hänellä oli yksityisvastaanotto vuoteen 1906 asti. Suomen Lääkäriseura eli Finska Läkaresällskapet kutsui Heikelin jäseneksi 1884.
Heikel oli aktiivinen myös kansalaistoiminnan aloilla. Hän oli perustamassa Sokeain Ystävät -nimistä yhdistystä, toimi Raajarikkoisten Auttamisyhdistyksessä sekä Fanny Palménin perustamassa köyhien lasten työtuvan hallituksessa. 1887 hän oli perustamassa Uskonvapaus- ja suvaitsevaisuusyhdistystä, mutta kirkko torjui hankkeen. Hänen aloitteestaan perustettiin Konkordia-liitto 1885 ja Naisasialiitto Unioni 1892.
Testamentissaan vuodelta 1895 Heikel määräsi ruumiinsa poltettavaksi ja tuhkansa siroteltavaksi maahan. Muistomerkin pystyttämisen hän kielsi, kuten myös papin puheen pidon. 1928 hän lisäsi testamenttiin kohdan, jossa määräsi muistokukkien sijasta rahat annettavaksi vanhusten hoitoon. Helsingin Meilahdessa Haartmaninkadun päässä oleva puisto nimettiin vuonna 2010 Rosina Heikelin puistoksi.
Rustokki

| Rustokki |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Caryophyllales
Heimo::  Kohokkikasvit
Suku::  Rustokit Illecebrum  L.
Laji::  verticillatum
Kaksiosainen nimi
 Illecebrum verticillatum  L. 
Katso myös
   Rustokki Commonsissa 
Infobox OKNimi-testi OK: 
Rustokki eli kiehkurarustokki (Illecebrum verticillatum) on yksivuotinen kohokkikasvilaji, joka kuuluu ainoana rustokkien sukuun. Se on 2–20 senttimetriä korkeaksi kasvava rentovartinen ruoho, jonka varret ovat nelisärmäisiä, karvattomia, usein punertavia. Lehdet ovat pieniä ja vastakkaisia. Varren nivelkohdassa kasvaa kaksi viuhkokukintoa, joissa on kolmesta kuuteen kukkaa. Kukka on noin kahden millimetrin kokoinen ja valkoinen. Verholehdet ovat turpeat ja suipot, terälehdet hyvin pienet ja rihmamaiset.
Rustokkia esiintyy Euroopassa, etenkin länsi- ja eteläosassa, lisäksi Välimeren eteläpuolella Luoteis-Afrikassa. Pohjoismaissa se on hyvin harvinainen ja eteläinen. Rustokki kasvaa kosteilla, avoimeksi muokatuilla paikoilla.
Aiheesta muualla

Suomen Lajitietokeskus: Rustokki – Illecebrum verticillatum
Finto: Kassu – Kasvien suomenkieliset nimet: Illecebrum verticillatum
Rui Andrade

Rui Andrade vuonna 2022.
Rui Pinto de Andrade (s. 23. syyskuuta 1999 Luanda) on angolalais-portugalilainen moottoriurheilija.
Ura > Formulat

Andrade aloitti kilpauransa formulaluokissa vuonna 2018 ajaen Espanjan Formula 4 -sarjaa. Hän sijoittui 43 pisteellään sarjan 12:ksi. Vuonna 2019 Andrade kilpaili Formula 4 UAE -sarjassa saavuttaen kuusi palkintosijoitusta sijoittuen sarjassa viidenneksi. Hän ajoi samaisena vuonna myös EuroFormula Open -sarjaa ja keräsi kuusi pistettä kauden aikana. Vuonna 2020 Andrade jatkoi EuroFormula Open -sarjassa sijoittuen pisteissä 14:ksi.
Ura > Kestävyyskilpailut

Vuonna 2021 Andrade siirtyi kestävyyssarjoihin ajaen European Le Mans Series -sarjassa LMP2-luokassa. Hänen autokuntansa G-Drive Racing sijoittui sarjassa kahdeksanneksi yhden palkintosijoituksen saavuttaneena. Samana vuonna Andrade ajoi Asian Le Mans Series -sarjassa ja sijoittui kolmanneksi. Vuonna 2022 Andrade ajoi FIA World Endurance Championship -sarjassa Team WRT -tallissa LMP2-luokassa. Hänen autokunta voitti kauden aikana yhden kilpailun sijoittuen sarjassa neljänneksi. Vuonna 2023 Andrade jatkoi sarjassa ja voitti mestaruuden LMP2-luokassa. Samana vuonna heidän autokunta sijoittui Le Mansin 24 tunnin ajossa luokassaan toiseksi. Vuonna 2024 Andrade siirtyi GT-autoihin ja on ajanut LMGT3-luokassa FIA WEC -sarjassa ja IMSA SportsCar Championship -sarjassa GTD-luokassa.
St. Anger (kappale)

| ”St>  Anger” Metallica |
| --- | --- | --- |

Singlen tiedot
 Albumilta: St. Anger
 Julkaistu: 23. kesäkuuta 2003
 Tuottaja(t): Bob Rock
 Tyylilaji: heavy metal
 Kesto: 05.41 (radio-edit)
 Levy-yhtiö: Elektra
Metallican muut singlet
”I Disappear” 2000: ”Frantic” 2003
St. Anger on Metallican [St. Anger]] -levyltä ensimmäisenä julkaistu single. Sen sanat kertovat henkilöstä, joka ei saa kunnioitusta eikä välitä oikein mistään ja saa raivonpuuskan.
Gertrud Almqvist

Gertrud Almqvist
Gertrud Almqvist-Brogren, kirjailijanimiä: Molly Molander Madame Sans Gêne, Madame Mère(16. lokakuuta 1875 – 1954) oli ruotsalainen kirjailija ja kirjallisuuskriitikko. Hänen vanhempansa olivat insinööri Edv. Almqvist ja Thora Nordström. Almqvist opiskeli kieliä ja kirjallisuutta Sorbonnen yliopistossa 1905–1906. Hän sai Stockholms Dagbladin ulkomaanstipendin 1909. Hän oli Idunissa kirjallisuuskriitikkona 1910–1912 ja kirjoitti lähinnä ranskalaisesta kulttuurista. Hän julkaisi kirjat Boken om Erland Höök (1911), Det törstande folket (1919) ja Den sällsamma resan (1924).
Almqvist oli vuodesta 1917 naimisissa kirjailija Erik Brogrenin kanssa.
Suomennokset

Milloin otetaan peite pois? (När faller täckelset?) Suomentaja Akseli Skutnabb. Kuopio: C. J. Bergström 1900.
Gertrud Herrbruck

| Mitalit> Maa:   Länsi-Saksa.Naisten uinti.EM-kilpailut  | Mitalit> Maa:   Länsi-Saksa.Naisten uinti.EM-kilpailut  | Mitalit> Maa:   Länsi-Saksa.Naisten uinti.EM-kilpailut  | Maa:   Länsi-Saksa> Naisten uinti. |
| --- | --- | --- | --- |
|  Hopeaa | Wien 1950 | 100 m selkäuinti |  |
Gertrud Herrbruck (myöh. Bergoint, 27. heinäkuuta 1926 Pirmasens – 7. kesäkuuta 2021 Pirmasens) oli saksalainen uimari.
Herrbruck saavutti Länsi-Saksaa edustaen 100 metrin selkäuinnissa EM-hopeaa Wienissä 1950. Hän kilpaili samalla matkalla myös Saksan joukkueessa Helsingin kesäolympialaisissa 1952 sijoittuen kuudenneksi. Saksan mestaruuksia Herrbruck voitti kahdeksan kappaletta. Hän kuoli Pirmasensissa 94-vuotiaana 7. kesäkuuta 2021.
Aiheesta muualla

Gertrud Herrbruck Kansainvälinen olympiakomitea. (englanniksi)
Rotanpyytäjä

| Rotanpyytäjä |
| --- | --- |
 Rotanpyytäjä.
Luoja(t):  Alan Grant John Wagner Norm Breyfogle
Kustantamo:  DC Comics
Ensiesiintyminen:  Detective Comics #585 (huhtikuu 1988)
Henkilötiedot
Oikea nimi:  Otis Flannegan (I)  Cleo Cazo (II)
Status:  Aktiivinen
Ryhmäsidokset:  Suicide Squad (II)
Voimat:  Kyky kommunikoida, kouluttaa ja hallita rottia
Rotanpyytäjä (engl. Ratcatcher) on kuvitteellinen sarjakuvahahmo, joka esiintyy DC Comicsin julkaisemissa sarjakuvissa. Rotanpyytäjä on yksi Batmanin vihollisista ja DC Comicsin superroistoista. Hahmon loivat käsikirjoittajat Alan Grant ja John Wagner sekä piirtäjä Norm Breyfogle, ja se teki ensiesiintymisensä vuoden 1988 huhtikuussa Detective Comics -lehden numerossa 585.
Rotanpyytäjä on todellisuudessa Otis Flannegan, joka työskenteli aiemmin Gotham Cityssä tuholaistorjujana. Flannegan kykenee kommunikoimaan, kouluttamaan ja hallitsemaan rottia. Hän alkoi tuholaistorjujan työnsä sijasta hyödyntämään kykyään erilaisten rikosten tekemiseen, ja tämän myötä hänestä tuli yksi Batmanin vihollisista. Rotanpyytäjä tuntee koko Gotham Cityn viemäriverkoston läpikotaisin, ja hänen piilopaikkansa sijaitseekin viemäriverkoston syövereissä. Hän käyttää aseenaan kaasuasetta ja voi käsitellä erilaisia ​​asioita syanidikaasulla.
DC Extended Universen elokuvassa The Suicide Squad: Suicide Mission (2021) esiintyy kaksi Rotanpyytäjää, joista Cleo Cazo eli Rotanpyytäjä 2 on yksi päähahmoista. Cazo on myös ensimmäisen Rotanpyytäjän tytär. Cazoa elokuvassa näyttelee Daniela Melchior. Ensimmäistä Rotanpyytäjää näyttelee Taika Waititi. Rotanpyytäjä esiintyy myös pelissä Batman: Dark Tomorrow, jossa häntä ääninäyttelee Jonathan Roumie.
Rotanpyytäjä esiintyi myös Harley Quinn animaatiosarjan jaksossa "There's Nowhere to Go But Down" Kaksinaaman apulaisena. Häntä ääninäytteli sarjassa James Adomian. Rotanpyytäjään viitattiin myös Gotham televisiosarjan viidennellä kaudella. Animaatiosarjan Batman Beyond jaksossa "Rats" esiintyi Ratboy-niminen hahmo, joka perustui Rotanpyytäjään.
Ryhmävalitus

Ryhmävalitus on Suomessa kuluttajariita-asioihin liittyvä valitustapa, jossa samankaltaisia riita-asioita voidaan käsitellä kuluttajariitalautakunnassa yhtenä tapauksena.
Kuluttajariitalautakunnasta annetun lain mukaan lautakunta voi käsitellä  asian ryhmävalituksena, jos useilla kuluttajilla taikka vastaavilla on tai voidaan olettaa olevan samaa elinkeinonharjoittajaa kohtaan sellaisia vaatimuksia, jotka voidaan ratkaista yhdellä lautakunnan päätöksellä. Ryhmävalituksen saattaa vireille kuluttaja-asiamies.
Käyttö

Suomen ensimmäinen ryhmävalitus tehtiin maaliskuussa 2011. Kuluttaja-asiamiehen vireille panema ryhmävalitus oli tehty rakennusyhtiö Peab Oy:tä vastaan, ja sen syynä olivat uuden asunnon kaupassa annetut harhaanjohtava tiedot, koska yhtiö oli ilmoittanut Raisioon rakennuttamansa rivitaloyhtiön hoitovastikkeen selvästi toteutunutta alhaisemmaksi. Ryhmävalitus koski 11 osakasta. Kuluttaja-asiamies vaati, että rakennusyhtiö maksaa osakkaille hinnanalennusta asuntokauppalain perusteella. Peab Oy kiisti väitteet harhaanjohtavista tiedoista. Yhtiön mukaan hoitovastikkeen nousu johtui ennakoimattomista menoista ja siitä, että yhtiön asioita oli hoidettu huonosti.
Ryhmävalitus hylättiin kuluttajariitalautakunnassa huhtikuussa 2012. Lautakunta totesi ratkaisussaan, että taloussuunnitelmassa esitetyt luvut ovat arvioita eikä niitä voi siksi pitää täysin sitovina. Asuntokaupoissa ei ollut lautakunnan mukaan tapahtunut asuntokauppalain mukaista virhettä eikä asunnon ostajille siksi suositeltu hyvitystä.
George Boyd

| 0 | 1 | 2 | 3 |
| --- | --- | --- | --- |

Henkilötiedot
Koko nimi: George Ian Boyd
Syntymäaika: 2. lokakuuta 1985
Syntymäpaikka: Chatham, Englanti
Pelipaikka: vasen laitahyökkääjä
Pituus: 185 cm
Seura
Seura:  Burnley FC
Pelinumero: 21
Junioriseurat
2000-2001:  Charlton Athletic
2001-2002:  Stevenage Borough
Seurat
| Vuodet | Seura | O | (M) |
| 2002-2007 |  Stevenage Borough | 110 | (23) |
| 2007-2013 |  Peterborough United | 263 | (64) |
| 2010 | →  Nottingham Forest (laina) | 6 | (1) |
| 2013 | →  Hull City (laina) | 13 | (4) |
| 2013-2014 |  Hull City | 30 | (2) |
| 2014- |  Burnley FC | 16 | (3) |
Maajoukkue
| 2013- |  Skotlanti | 2 | (0) |
 Seurajoukkueuran tilastot kattavat vain kansalliset sarjat, päivitetty 1. tammikuuta 2015.  Maajoukkueuran tilastot päivitetty 1. tammikuuta 2015.
George Ian Boyd (s. 2. lokakuuta 1985 Chatham) on englantilais-skotlantilainen jalkapalloilija, joka edustaa Valioliigassa pelaavaa Burnley FC:tä. Vasenjalkainen Boyd on pelipaikaltaan vasen laitahyökkääjä. Hän kuuluu myös Skotlannin jalkapallomaajoukkueeseen.
Seurajoukkueura

Boyd debytoi aikuisten tasolla vuonna 2002 Stevenage Boroughissa Englannin konferenssissa. Hän edusti seuraa vuoteen 2007 asti pelaten joukkueessa 110 ottelua, joissa syntyi 23 osumaa. Vuonna 2007 Boyd siirtyi neljännellä sarjatasolla eli kakkosliigassa pelanneeseen Peterborough Unitediin, jota Boyd edusti vuoteen 2013 asti. Vuonna 2010 hän kävi lainalla Mestaruussarjan Nottingham Forestissa ja vuonna 2013 saman sarjan Hull Cityssä. Peterboroughissa Boyd pelasi vuosien 2007–2013 aikana hienot 263 ottelua, joissa hän onnistui maalinteossa 64 kertaa. Kesällä 2013 Boyd siirtyi entiseen lainaseuraansa, Valioliigaan nousseeseen Hull Cityyn. Boyd debytoi Valioliigassa elokuussa 2013 Chelsea FC:tä vastaan ja avausmaalinsa Valioliigassa hän iski joulukuussa 2013 Fulham FC:tä vastaan. Boyd debytoi Hullin paidassa myös eurokentillä, kun hän pelasi KSC Lokerenia vastaan Eurooppa-liigan karsintaottelussa elokuussa 2014. Vain muutama päivä myöhemmin Boydin eurodebyytistä hän siirtyi Valioliigan nousijaseuraan Burnley FC:hen. Avausmaali Burnleyn paidassa syntyi West Ham Unitedia vastaan lokakuussa 2014.
Maajoukkueura

Boydin vanhemmat ovat englantilaisia, ja hän itsekin on syntynyt ja asunut koko ikänsä maassa. Boyd päätti kuitenkin edustaa maajoukkuetasolla Skotlantia, jonka edustusoikeuden hän sai, sillä hänen äidinäitinsä on syntynyt siellä. Boyd debytoi Skotlannin jalkapallomaajoukkueessa maaliskuussa 2013 Serbiaa vastaan.
Käännös suomeksi
St. Charles

St. Charles on usean paikan nimi:
St. Charles, Ontario, Kanada
St. Charles, New Brunswick, Kanada
St. Charles, Arkansas, Yhdysvallat
St. Charles, Idaho, Yhdysvallat
St. Charles, Illinois, Yhdysvallat
St. Charles, Iowa, Yhdysvallat
St. Charles, Kentucky, Yhdysvallat
St. Charles, Maryland, Yhdysvallat
St. Charles, Michigan, Yhdysvallat
St. Charles, Minnesota, Yhdysvallat
St. Charles, Missouri, Yhdysvallat
St. Charles, Virginia, Yhdysvallat
St. Charlesin piirikunta, Louisiana Yhdysvallat
St. Charlesin piirikunta, Missouri, Yhdysvallat
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint Charles”, voi hakea sivunnimihaulla, laajalla sivunnimihaulla tai tekstihaulla.
Rui Costa (pyöräilijä)

| Rui Costa |
| --- | --- |
 Rui Costa vuoden 2013 Tour de Romandie -kilpailussa.
Henkilötiedot
Koko nimi:  Rui Alberto Faria Da Costa
Syntynyt: 5. lokakuuta 1986 (ikä 38)
Kansalaisuus:   Portugali
Pyöräilijä
Pituus:  183 cm
Paino:  68 kg
Joukkue:  EF Education–EasyPost
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2007–2008 2009–2010 2011–2013 2014 2017–2022 2023 2024–:  Benfica Caisse d'Epargne Team Movistar Lampre-Merida UAE Team Emirates Intermarché-Circus-Wanty EF Education–EasyPost
Suurimmat voitot
  Maantieajon maailmanmestaruus 2013 Sveitsin ympäriajo 2012, 2013, 2014, 5 etappia Dunkerquen neljän päivän ajo 2009 Grand Prix Cycliste de Montréal 2011 Ranskan ympäriajo, 3 etappia Espanjan ympäriajo, etappi  Maantieajon Portugalin-mestaruus 2015, 2020, 2024  Aika-ajon Portugalin-mestaruus 2010, 2013 
 Tiedot päivitetty: 28. kesäkuuta 2024 
| Mitalit> Maa:   Portugali.Miesten pyöräily.Maantiepyöräilyn MM-kilpailut  | Mitalit> Maa:   Portugali.Miesten pyöräily.Maantiepyöräilyn MM-kilpailut  | Mitalit> Maa:   Portugali.Miesten pyöräily.Maantiepyöräilyn MM-kilpailut  | Maa:   Portugali> Miesten pyöräily. |
| --- | --- | --- | --- |
|  Kultaa | Firenze 2013 | maantieajo |  |
Rui Alberto Faria Da Costa (s. 5. lokakuuta 1986 Povoa de Varzim, Portugali) on portugalilainen maantiepyöräilijä, maantieajon maailmanmestari. Hän aloitti ammattilaisuransa SL Benfica -joukkueessa 2007 ja edusti Caisse d'Epargne -tallia vuosina 2009–2010.
Costa antoi veljensä Mario Costan tavoin metyyliheksaaniamiinia sisältäneen dopingnäytteen aika-ajon Portugalin-mestaruuskilpailuissa 2010. Gentiläinen laboratorio katsoi syyn positiiviseen näytteeseen olleen veljesten syömässä ravintolisässä. Kilpailukielto lyheni muutamaan kuukauteen, ja Rui Costa solmi huhtikuussa 2011 kolmen vuoden sopimuksen Team Movistarin kanssa.
Costa voitti Ranskan ympäriajossa 2011 Super-Besse Sancyyn päättyneen 8. etapin 12 sekunnin erolla Philippe Gilbertiin. Hän voitti Sveitsin ympäriajon 2012 kukistettuaan toiseksi sijoittuneen Fränk Schleckin 14 sekunnilla. Hän voitti kilpailussa myös Verbieriin päättyneen toisen etapin. Hän voitti Sveitsin ympäriajon myös 2013 lyötyään Bauke Molleman runsaalla minuutilla. Hän voitti lisäksi La Puntiin päättyneen seitsemännen etapin ja kilpailun päättäneen vuoristossa ajetun aika-ajoetapin. Saman vuoden Ranskan ympäriajossa hän voitti Gapiin päättyneen 16. etapin 42 sekunnin erolla Christophe Ribloniin ja Le Grand-Bornandiin päättyneen 19. etapin 46 sekunnin erolla Andreas Klödeniin.
Costa voitti maantieajon maailmanmestaruuden Firenzessä 2013 kukistettuaan loppukirissä irtiottokumppaninsa Joaquim Rodríguezin.
Kausilla 2014–2022 Costa edusti Lampre-Merida / UAE Team Emirates -tallia.. Hän voitti 2014 Sveitsin ympäriajon kolmannen kerran peräkkäin 33 sekunnin erolla Mathias Frankiin. Hän voitti myös viimeisen, yhdeksännen etapin. Hän siirtyi Intermarché-Circus-Wanty-joukkueeseen 2023. Kyseisen vuoden Espanjan ympäriajossa hän voitti Lekunberriin päättyneen 15. etapin.
Vuodesta 2024 lähtien Costa edustaa EF Education–EasyPost -joukkuetta.
Saavutuksia

Portugalin maantieajomestaruus
Aiheesta muualla

Virallinen sivusto (Arkistoitu – Internet Archive) (portugaliksi)
Rotat heräävät

| Rotat heräävät> Budjenje pacova |
| --- | --- |

Ohjaaja:  Zivojin Pavlovic
Käsikirjoittaja:  Gordan Mihić Dragoljub Ivkov
Valmistustiedot
Valmistusmaa:  Jugoslavia
Ensi-ilta:  1966
Kesto:  79 minuuttia
Alkuperäiskieli:  serbia
Aiheesta muualla
IMDb 
Elonet
AllMovie
Infobox OKNimi-testi OK: 
Rotat heräävät on jugoslavialainen elokuva vuodelta 1966. Se kertoo yksinäisestä nuoresta miehestä, joka yrittää turhaan muuttaa elämäänsä. Sen ohjaaja sai Berliinin elokuvajuhlilla hopeisen karhun.
George Borrow

| George Borrow |
| --- | --- |
 George Borrow
Henkilötiedot
Koko nimi:  George Henry Borrow
Syntynyt: 1803
Kuollut: 1885 (81–82 vuotta)
Kansalaisuus:  Englanti
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
George Henry Borrow (1803–1885) oli englantilainen kirjailija. Borrow ei ollut tekemisissä aikansa kirjallisten suuntausten kanssa ja eli porvarillisten piirien ulkopuolella.
Hän oli viktoriaanisen aikakauden salaperäinen henkilö, joka kauppasi Raamattuja ja oli enemmänkin tekemisissä romanien kanssa. Hänen isänsä oli upseeri, joka palveli useilla paikkakunnilla, ja kiertelevän elämän vuoksi Borrow'n koulunkäynti jäi puutteelliseksi. Hän oli usean kielen taitoinen, ja hän harrasti nyrkkeilyä ja muita voimailulajeja. Hän oli yli kaksimetrinen ja kauniiksi sanottu. Taloudellisten ongelmien vuoksi hän muutti Lontoosta maaseudulle vuosiksi 1924–1933. Päästyään Raamattu-kauppiaaksi Britannian ja ulkomaiden raamattuseuran (British and Foreign Bible Society) palvelukseen hän asui pari vuotta 1933–1935 Pietarissa. Hän julkaisi siellä käännöskokoelman Targum, jossa on myös suomalaisia sananlaskuja ja "Vaka vanhan Vainamoinen" -niminen teksti. Kirjassa on käännöstekstejä 30 kielestä englantiin. 1835–1839 hän kierteli Etelä-Euroopassa ja Marokossa, eli romanien seurassa ja opetteli romanien kielen. Sittemmin hän avioitui, asettui paikalleen ja alkoi jälleen kirjoittaa, aiheena usein romanit. Hän kokosi myös romanikielen sanakirjan Romano Lavo-Lil (1874), joka tosin osoittaa, että häneltä puuttui tieteellinen koulutus.
Suomennettu tuotanto

Lavengo: "Nummen tuuli" ja "Iskevä Tinari", suom. Aino Tuomikoski, teoksessa Englantilaisen kirjallisuuden kultainen kirja s. 604–614
Novelli teoksessa Ihmisen palvelija, toim. Mikko Kilpi, WSOY 1958
Mustalaisten ystävä (teoksesta The Bible in Spain), julkaisussa Unesco-Kuriiri 40(1987) : 5, s.16
Aiheesta muualla

Kuvia tai muita tiedostoja aiheesta George Borrow Wikimedia Commonsissa
Lisää luettavaa aiheesta George Borrow on Wikiaineistossa (englanniksi)
George Borrow Society (englanniksi)
Starship Troopers 3

| Starship Troopers 3> Starship Troopers 3: Marauder |
| --- | --- |

Ohjaaja:  Edward Neumeier
Käsikirjoittaja:  Edward Neumeier
Tuottaja:  David Lancaster
Säveltäjä:  Klaus Badelt
Kuvaaja:  Lorenzo Senatore
Tuotantosuunnittelija:  Patrick Tatopoulos
Pääosat:  Casper Van Dien,  Jolene Blalock,  Stephan Hogan,  Boris Kodjoe
Valmistustiedot
Valmistusmaa:  Yhdysvallat
Tuotantoyhtiö:  Sony Pictures Entertainment
Levittäjä:  Stage 6 Films Netflix Hulu
Ensi-ilta:  2008
Kesto:  105 min.
Alkuperäiskieli:  englanti
Edeltäjä:  Starship Troopers 2
Aiheesta muualla
IMDb 
Elonet
AllMovie
Infobox OKNimi-testi OK: 
Starship Troopers 3 (Starship Troopers 3: Marauder) on vuonna 2008 tehty elokuva. Elokuva on jatkoa elokuville Starship Troopers – Universumin sotilaat ja Starship Troopers 2 -elokuville. Elokuva kestää 105 minuuttia. Elokuvan pääosissa nähdään Casper Van Dien, Jolene Blalock, Stephan Hogan ja Boris Kodjoe.
Juoni

Eversti Johnny Rico (Casper Van Dien) viruu kuolemansellissä odottaen tuomionsa täytäntöönpanoa, kun hänet revitään pelastusoperaation johtajaksi kaukaiselle OM-1-planeetalle. Jo pitkään kestänyt epätoivoinen taistelu niin tuttuja kuin tuntemattomia ötököitä vastaan näyttää vihdoin kääntyvän ihmiskunnan voitoksi, kun Rico joukkoineen saa käyttöönsä Federaation uuden Marauder-aseteknologian.
Samanaikaisesti Kapteeni Lola Beckin (Jolene Blalock) johtamalle pelastettavien ryhmälle alkaa kuitenkin valjeta, että jokin planeetta OM-1:llä on pahasti vialla. Ötököillä on nimittäin salainen ase, joka mahdollistaa koko ihmiskunnan tuhoamisen.